EkBass/fiwiki-20250220-pages-articles huggingface dataset:
Sateenvarjo

Sateenvarjo on kokoon taitettavissa oleva kupu, jota käytetään sateelta suojautumiseen. Sateenvarjon kupu on vedenpitävää kangasta tai muovia, joka on pingotettu kokoon taitettavan metallikehikon päälle. Myös kevyempää lasikuitukehikkoa voidaan käyttää. Sateenvarjojen kankaassa voidaan käyttää erilaisia kuoseja ja värityksiä. Auringonvarjoja tai sateenvarjoja on käytetty jo tuhansia vuosia niin muinaisessa Assyriassa, Kreikassa, Egyptissä kuin Kiinassakin. Kiinalaiset sateenvarjot tehtiin yleensä silkistä tai öljypaperista bambukehikon päälle. Eurooppaan kannettavat varjot levisivät vasta 1600-luvulla. Englannissa päivänvarjoja käyttivät aluksi vain naiset, mutta 1700-luvun puolivälissä tapa levisi miestenkin keskuuteenhttp://www.european-umbrellas.com/all-about-the- umbrella/history/history.html . Teräskehikon sateenvarjoihin keksi Samuel Fox vuonna 1852. Auringolta suojautumiseen käytettävää tyyppiä sanotaan aurinkovarjoksi tai päivänvarjoksi. == Lähteet == == Aiheesta muualla == * Umbrellas and Their History by William Sangster Luokka:Kannettavat asusteet
Belenos

Belenos (vaihtoehtoisia nimiä Belenus, Belinus, Belinu, Bellinus, Belus, Beli) eli "loistava"James 2005, s. 89 oli kelttiläisen mytologian valon jumala, jota palvottiin Galliassa, Britanniassa ja nykyisen Italian sekä Itävallan alueilla. Hänelle rakennettuja pyhäkköjä oli Skotlannista aina Adrianmerelle asti. Belenos tarkoittaa loistavaa ja hänet yhdistetään tuleen ja parantamiseen. Belenos oli myös lampaiden ja karjan suojelija. Roomalaisena aikana hänet yhdistettiin Apolloon. Hänen vaimonsa oli Belisama. Kelttien kevätjuhla Beltane on saattanut alun perin liittyä Belenoksen palvontamenoihin. == Katso myös == *Keltit *Asterix (usealla hahmolla on tapana vannoa tai kirota Belenoksen nimeen) == Lähteet == *James, Simon: Keltit. Otava, 2005. ISBN 951-1-19271-X. ===Viitteet=== Luokka:Kelttiläiset jumalat Luokka:Tulen jumalat
Kävelykeppi

Kävelykeppi on liikkumisen apuna käytettävä kahvalla varustettu keppi, johon nojaamalla liikkuja voi siirtää osan vartalon painosta jaloilta kepin varaan. Vakavammissa yhden jalan vammoissa käytetään kahta kainalo- tai kyynärsauvaa. Kävelykeppiä tai matkasauvaa voidaan käyttää myös edessä olevan maan tai jään kantavuuden tarkastamiseen ennen sille astumista. Kävelykeppiä voidaan käyttää myös itsepuolustusaseena. == Historia == Miehet ryhtyivät kantamaan kävelykeppiä 1700–1800-luvulla miekan kantamisen sijaan. Sitä voitiin käyttää aseena, mutta se ei ollut tappava (jotkut kylläkin piilottivat ohuen miekan kävelykepin sisään). Ranskalainen taistelulaji la canne perustuu lyhyen kepin käyttöön aseena, ja englantilainen bartitsu kehitettiin erityisesti kävelykepeillä miekkailuun. 1800-luvun lopulla kehitetyssä japanilaisessa taistelutaidossa Uchida-ryū tanjōjutsussa käytetään länsimaista kävelykeppiä aseena miekkaa vastaan. Vuosikymmenien myötä kävelykeppi muuttui kuitenkin lähinnä herrasmiesten vaatekaapin osaksi. == Käyttö == Kävelykeppi tulee aina mitoittaa käyttäjänsä mukaan, ja sen vuoksi on olemassa myös pituudeltaan säädettäviä keppejä. Kepin pituuden ohella sen yläosan muotoilu, kämmenpohjaa tukeva malli, helpottaa keppiin tukeutumista. Kävellessä keppi pidetään vammattomalla puolella ja viedään yhtä aikaa tukea tarvitsevan jalan kanssa eteen askelta otettaessa. Hartioiden ja käsivarren rentouttaminen keppikävelyn tauoilla ennaltaehkäisee jännitystiloja, joita esimerkiksi voimakas keppiin nojautumisen tarve usein aiheuttaa. == Katso myös == *Alppisauva *Valkoinen keppi == Aiheesta muualla == * Aaronin sauvasta kävelykeppiin, Seura, 12.07.1939, nro 28, s. 6, Kansalliskirjaston digitaaliset aineistot Luokka:Kannettavat asusteet Luokka:Liikkumisen apuvälineet Luokka:Retkeilyvälineet Luokka:Kävely
Gerry Adams

Gerry Adams, iiriksi Gearóid Mac Ádhaimh (s. 6. lokakuuta 1948 Belfast, Pohjois-Irlanti) on pohjoisirlantilainen poliitikko, joka oli Sinn Féinin puheenjohtaja (1983–2018) ja Irlannin alahuoneen jäsen. Vuonna 1972 Adams otettiin kiinni ja häntä pidettiin tutkintavankeudessa ilman oikeudenkäyntiä heinäkuuhun 1972 saakka, minkä jälkeen hän osallistui salaisiin neuvotteluihin Ison-Britannian ulkoasiainministeri William Whitelaw’n kanssa aselevosta IRA:n ja brittijoukkojen kesken. Kun tasavaltalaisjohtajat otettiin kiinni 1973, Adams yritti paeta, mutta hänet otettiin kiinni ja vapautettiin 1976. Vuonna 1981 Adams tuli kuuluisaksi Euroopassa ja Yhdysvalloissa toimimalla IRA:n vankilassa olevien nälkälakkoilijoiden puolestapuhujana. Syömä- ja sitä edeltäneen pitkäkestoisen peseytymättömyyslakon tavoitteena oli palauttaa poliittisen vangin asema, jonka Ison-Britannian hallinto oli lakkauttanut muutamaa vuotta aikaisemmin. Sinn Féinin puheenjohtajana Adamsia on pidetty liikkeen politiikkaan kääntymisen päästrategina. Adams joutui murhayrityksen kohteeksi 1984 ja haavoittui siinä vaikeasti 1984 Sinn Fein leader shot in street attack. On This Day. BBC. Viitattu 26.2.2019.. Adams oli aiemmin Ison- Britannian alahuoneen jäsen, mutta vuonna 2011 hän erosi tehtävästä ja sen sijaan pyrki ja pääsi Irlannin parlamentin jäseneksi. Vuonna 2014 Adams pidätettiin ja häntä kuulusteltiin vuonna 1972 tapahtuneesta Jean McConvillen murhasta. Hän kiisti osallisuutensa murhaan, eikä häntä vastaan nostettu syytettä. ==Asema IRA:ssa== Gerry Adams on toistuvasti kiistänyt olleensa koskaan IRA:n jäsen. Hän kiisti asian ensimmäisen kerran vuonna 1982, jolloin Sinn Féin alkoi etsiä poliittista ratkaisua Pohjois-Irlannin kriisiin. Toimittaja Ed Moloneyn mukaan Adams johti Belfastin prikaatia vuonna 1972 ja nousi IRA:n johtoon vuonna 1977. == Lähteet == ==Aiheesta muualla== * Gerry Adams Luokka:Pohjoisirlantilaiset poliitikot Luokka:Brittiläisten puolueiden puheenjohtajat Luokka:Irlannin puolueiden puheenjohtajat Luokka:Vuonna 1948 syntyneet Luokka:Elävät henkilöt
Impilinna

Impilinna on kalevalaisessa tarustossa impien eli naimattomien naisten tai neitsyiden asuttama linna. Kokko eli vaakalintu on aikeissa kaapata jonkun, ja hyökkää miesten linnaa kohti. Linnan rautakatto kuitenkin torjuu Kokon. Kokko hyökkää vuorostaan naisten linnan kimppuun, mutta sen lautakatto torjuu hyökkäyksen. Lopulta Kokko hyökkää impilinnaan. Sen suojana on pelkkä liinakatto, jonka kokko repii, saaden saaliikseen immen. Kokko valitsee parhaan ja pisimmän tyttöjoukosta.Kalevala, 19. runo: ...neitten linna liinakatto: jo siihen sisälle pääsi! Impilinnoiksi on kutsuttu yksin elävien naimattomien naisten asuttamia taloja. Impilinna-nimen ovat saaneet vielä 1900-luvulla myös useat rakennukset kuten oppilas- tai henkilökunta-asuntolat, joissa asuu tai on asunut pääosin naisia. ==Lähteet== Luokka:Kalevala
Häränsilmä

Häränsilmäksi voidaan kutsua pientä keskeistä kohtaa tai aluetta. Häränsilmä on myös usean paikan erisnimi. == Paikannimet == *Häränsilmä, luonnonsuojelualue ja lampi Espoossa *Häränsilmä, lampi Janakkalassa *Häränsilmä, luonnonsuojelualue ja lampi Lahdessa *Häränsilmä, järvi Tammelassa. == Muita merkityksiä == *urheilulaji, jossa heitetään kiekkoa mahdollisimman tarkasti *maalitaulun keskus (muun muassa dartsissa ja jousiammunnassa) *jyrkkä ja kalteva tien mutka *pieni vedellä täyttynyt painanne maassa *vaurio tuulilasissa *häränsilmät (Hypochaeris), mykerökukkaiskasvisuku **harjuhäränsilmä eli häränsilmä (Hypochaeris maculata), mykerökukkaiskasvilaji *kananmuna, joka on paistettu yhdeltä puolelta niin että keltuainen on löysä mutta valkuainen kiinteä *Brasilian ensimmäisiä postimerkkejä kutsutaan Häränsilmäksi. Luokka:Järvien täsmennyssivut
Raja-Karjala

Raja-Karjala oli historiallinen Suomeen kuulunut alue. Tavallisimmin sillä käsitetään itäisintä osaa Laatokan Karjalasta, joka oli ennen vuosien 1939–1944 sotia Salmin kihlakunnan ortodoksiväestön asuma-aluetta luovutetussa Karjalassa. Raja-Karjalaan kuuluivat Salmin kihlakunnan kunnat, joita olivat Impilahti, Suistamo, Soanlahti, Salmi, Suojärvi ja Korpiselkä. Alueeseen luetaan usein myös Ilomantsin kaakkoisosa. Nimeen on toisinaan liitetty myös vanhan valtakunnanrajan takaisia kyliä. Raja-Karjala oli osa Laatokan Karjalaa. Raja-Karjalassa puhuttiin yleisesti karjalan kieltä, suomea sekä venäjää. Merkittävä osa väestöstä oli ortodokseja. Raja-Karjalan kulttuuri oli voimakkaan venäläisvaikutteista, ja kieleen sekä kulttuuriin tuli venäläisvaikutusta uskonnon sekä kulttuurivaihdon välityksellä. Nykyisin entinen Raja-Karjalan alue kuuluu Venäjän Karjalan tasavallan Suojärven ja Pitkärannan piireihin. == Historia == Raja-Karjalan alue kuului alkujaan Novgorodille ja sittemmin Venäjälle kuuluneeseen Käkisalmen lääniin ja siirtyi sen mukana Ruotsille Stolbovan rauhassa vuonna 1617. Ruotsi menetti alueen suuressa Pohjan sodassa Venäjälle vuonna 1721, jonka jälkeen alue tuli kuulumaan Viipurin kuvernementtiin. Vuonna 1812 alue liitettiin muun Vanhan Suomen mukana Suomen suuriruhtinaskuntaan. Vuonna 1940 Suomi luovutti alueen miltei kokonaan Neuvostoliitolle talvisodan päättäneessä Moskovan rauhansopimuksessa. Jatkosodan alussa vuonna 1941 suomalaisjoukot valtasivat alueen takaisin ja väestö palasi koteihinsa. Suomi vetäytyi alueelta kesällä 1944 ja väestö evakuoitiin uudelleen muualle Suomeen. Nyky-Suomeen Raja- Karjalasta kuuluu ainoastaan vain niin kutsuttu Tynkä-Korpiselkä, joka on nykyään osa Joensuun kaupunkia. Sodan jälkeen Raja-Karjala venäläistyi, koska alkuperäiset asukkaat evakuoitiin talvisodan aikana ja uudelleen jatkosodan lopulla muualle Suomeen, pääasiassa Pohjois-Karjalaan ja Pohjois-Savon pohjoisosiin sekä Kainuun eteläosaan ja Pohjois-Pohjanmaalle. Entisen Raja- Karjalan alueelle tuli pääasiassa venäläisiä, mutta jonkin verran myös karjalaisia ja muita kansallisuuksia. Raja-Karjalan väestö kuului suurelta osin Suomen Karjalan karjalankieliseen vähemmistöön ja heidän jälkeläisensä muodostavat edelleen enemmistön Suomen karjalankielisestä vähemmistöstä. == Raja-Karjalan entiset suomalaiset kunnat == * Impilahti * Korpiselkä * Salmi * Soanlahti * Suistamo * Suojärvi == Lähteet == == Aiheesta muualla == * Tävvel kielel: rajakarjalaismurteiden näytteet Kotimaisten kielten keskuksen verkkosivuilla Luokka:Raja-Karjala
Viipurin vanha raatihuone

Viipurin raatihuone sijaitsee kaupungin keskustassa Torkkeli Knuutinpojan torin laidalla. Rakennuksen kaksi alinta kerrosta ovat peräisin 1600-luvulta ja ylin kerros sekä nykyinen uusrenessanssia edustava julkisivu on rakennettu vuonna 1895 arkkitehti Brynolf Blomqvistin suunnitelmien mukaan. == Historia == Vanha raatihuone rakennettiin vuonna 1652 riehuneen kaupunkipalon jälkeen, jolloin tuli hävitti Viipurin edellisen raatihuoneen. Se kuitenkin vaurioitui pahoin Suuren Pohjan sodan aikana Viipurin piirityksessä vuonna 1710 sekä lievemmin vuosien 1738 ja 1793 tulipaloissa. Vanha raatihuone jäi pois käytöstä 1797, kun uusi raatihuone valmistui nykyiselle Raatihuoneentorille. 1800-luvulla rakennus oli muun muassa ruotsalais-saksalaisen seurakunnan sekä kaupunginkirjaston käytössä, kunnes sen tiloissa avattiin Viipurin historiallinen museo vuonna 1895. Samassa yhteydessä rakennusta remontoitiin sekä sisä- että ulkopuolelta. Museo toimi vanhalla raatihuoneella aina talvisotaan saakka, jolloin sen kokoelmat siirrettiin Lahteen ja Hämeenlinnaan. Sodan viimeisenä päivänä 13. maaliskuuta 1940 rakennus sai osuman palopommista ja kärsi pahoja vaurioita. Vanhan raatihuoneen edustalla on vuonna 1908 pystytetty Torkkeli Knuutinpojan patsas. == Lähteet == *Torkkeli Knuutinpojan tori VirtuaaliViipuri 1939 == Aiheesta muualla == *Vanha raatihuone VirtuaaliViipurissa Luokka:Raatihuoneet Luokka:Viipurin rakennukset ja rakennelmat
Hulluna sinuun

Hulluna sinuun (Mad About You) on Paul Reiserin ja Helen Huntin tähdittämä tilannekomediasarja. Tarina kertoo tuoreesta avioparista Paul ja Jamie Buchmanista New Yorkissa. Ohjelmaa tuotettiin NBC:lle vuosina 1992–1999, seitsemän tuotantokauden ajan. Sarja palasi ruutuihin Spectrum Originals -televisioyhtiön listoille 2020, kahdeksannen tuotantokauden merkeissä. Sarjassa näyttelee myös Frendeistä tunnettu näyttelijä Lisa Kudrow Ursula Buffayn roolissa. Sarja voitti neljä Golden Globe -palkintoa sekä 32 muuta palkintoa. Helsingin Sanomien Leena Virtanen kirjoitti uutuussarjan edustavan jälleen kerran kolmikymppisille kaupunkilaisille kohdistettua takuuvarmaa huulenheittoa: ”Amerikkalaisten komediasarjojen loputtomiin kloonattu huumori alkaa helposti maistua neuroottiselta.” == Näyttelijät == * Paul Reiser (Paul Buchman) * Helen Hunt (Jamie Stemple Buchman) * Anne Ramsay (Lisa Stemple) * Leila Kenzle (Fran Devanow) * Richard Kind (Dr. Mark Devanow) * John Pankow (Ira Buchman) * Abby Quinn (Mabel Buchman) * Cynthia Harris (Sylvia Buchman) * Louis Zorich (Burt Buchman) * Robin Bartlett (Debbie Buchman) * Tommy Hinkley (Jay Selby) == Lähteet == Luokka:1990-luvun yhdysvaltalaiset tilannekomediat Luokka:2010-luvun yhdysvaltalaiset tilannekomediat Luokka:Golden Globe -palkitut televisiosarjat Luokka:SAG-palkitut televisiosarjat
Koirien Kalevala

Koirien Kalevala on Mauri Kunnaksen kuvakirjaversio Kalevalasta. Ensimmäinen painos kuvakirjasta ilmestyi 1992 ja vuonna 2006 siitä ilmestyi uudella tekniikalla tehty versio. Kirjasta on otettu lukuisia uusintapainoksia. Kuvituksena kirjassa on Mauri Kunnaksen versioita Akseli Gallen-Kallelan maalauksista. Kirjassa Kalevalassa asuu villi ja vapaa koirien heimo ja Pohjolassa asuu hurja ja häijy susien heimo. Niiden välissä asuu pieni mutta sitkeä kissojen heimo. Herra Hakkaraisen talossa Vammalassa on myös Koirien Kalevalasta kertova näyttelyosio. Savonlinnan oopperajuhlilla on esitetty Jaakko Kuusiston säveltämää oopperaversiota, joka sai ensi-iltansa vuonna 2004. Jaakko Kuusiston johdolla ooppera esitettiin myös Naantalin Musiikkijuhlilla viidesti vuoden 2010 kesällä. Naantalin Maijamäen liikuntahallissa pidettävissä konserteissa kapellimestarina toimi Jaakko Kuusisto ja orkesterina Jyväskylä Sinfonia. Kuorona toimi Puolalanmäen musiikkilukion kuoro ja esityksen ohjasi Minna Vainikainen. Rooleissa olivat Väinämöinen Jukka Romu; Lemminkäinen Toni Wahlström; Tytti Mari Palo; Ilmarinen Juha Hostikka; Lemminkäisen äiti Eija Ahvo; Louhi Tiina Sinkkonen; Herra Hakkarainen Sami Vartiainen; Tanssijat Lotta Kuusisto ja Hermanni Rask, sekä librettona Sami Parkkinen. == Lähteet == * === Viitteet === == Aiheesta muualla == * Koirien Kalevala Kunnaksen kotisivuilla * Herra Hakkaraisen talo Luokka:Kalevala Luokka:Mauri Kunnaksen lastenkirjat Luokka:Vuoden 1992 kirjat Luokka:Suomenkieliset oopperat
Kansainvälinen tähtitieteellinen unioni

Kansainvälinen tähtitieteellinen unioni (, lyh. IAU, , lyh. UAI) on vuonna 1919 perustettu tähtitieteen ammattilaisista koostuva järjestö, joka päättää muun muassa tähtitieteeseen liittyvistä standardeista ja nimistöasioista kansainvälisellä tasolla. Se on yhteistyöjärjestö, jolla on lukuisia osastoja, 9 040 yksittäistä jäsentä ja 63 jäsenvaltiota. == Päätäntävalta == Kansainvälisellä tähtitieteellisellä unionilla on ainoana oikeus nimetä taivaankappaleita sekä niiden pinnanmuotoja. Esimerkiksi tietyn planeetan kuille tai taivaankappaleen pinnanmuodoille on usein määrätty tietty aihepiiri, jonka mukaan uudet kohteet nimetään. Kuun meret on nimetty mielentilojen mukaan, Uranuksen kuut William Shakespearen ja Alexander Popen teoksissa esiintyvien henkilöhahmojen mukaan. Lisäksi unioni määritteli muun muassa tähdistöjen rajat vuonna 1928 ja astronomisen yksikön (AU) pituuden vuonna 1976. == Aiheesta muualla == *Kansainvälisen tähtitieteellisen unionin kotisivut Luokka:Kansainväliset järjestöt Luokka:Tähtitieteelliset yhdistykset
IAU

IAU voi tarkoittaa jotain seuraavista: * 5000 IAU, asteroidi * Ilmailualan Unioni, suomalainen ilmailualan ammattiliitto * Kansainvälinen tähtitieteellinen unioni, tähtitieteen ammattilaisista koostuva järjestö
Moderaattori

Moderaattori, joskus myös seriffi, on internetissä käytävän keskustelun asiallisuutta valvova henkilö, joka toimii ylläpitäjän apulaisena. Moderaattoreita on chateissa, keskustelualueilla ja eri sivustoilla. Moderaattori on yleensä chatin tai keskustelufoorumin aktiivinen jäsen, jolle voidaan myöntää moderaattorin oikeudet. On myös olemassa ns. "palkkamoderaattoreita", jotka eivät ole chatin tai keskustelufoorumin käyttäjiä. Moderaattorin tehtäviin kuuluu valvoa sitä, että käytävän keskustelun sisältö vastaa kyseisen keskustelun kriteerejä, sääntöjä ja että se yleensäkin pysyy hyvän maun ja netiketin mukaisena. Tarvittaessa moderaattori voi sensuroida keskustelijan viestejä tai antaa porttikiellon (eli niin sanotun bannin) huonosti käyttäytyvälle käyttäjälle. Moderaattorit pitävät kurissa myös mahdollisen spämmin, jota toisinaan keskustelufoorumeille ja chatteihin ilmestyy. ==Katso myös== * IRC#Kanavaoperaattorit ==Lähteet== Luokka:Keskustelupalstat Luokka:Internet-sensuuri
Edel Records Finland

Edel Records Finland on suomalainen levy-yhtiö, joka nykyisin viimeksi uudelleen nimettynä on Playground Music Oy. Tuotanto on kotimaista musiikkia ja toimintana on ollut monien ulkomaisten levymerkkien edustusta Suomessa. Edel Records Finland Oy toimi myös jo kotimaisten labelien ja myös yhtyeiden omakustanteiden jakelijana. Aiemmin Edel Records Finland Oy toimi nimellä K-tel International (Finland) Oy, mutta yhtiön liityttyä vuonna 1999 yrityskaupan myötä kansainväliseen Edel-konserniin levy-yhtiön nimi muuttui muotoon Edel Records Finland Oy. Edeliin sulautui myös K-telin aiemmin samana vuonna ostama Audiovox Records Oy (AXR). Ryhmittymä Edel Music AG on yksi Euroopan suurimmista riippumattomista levy-yhtiöistä. Pääkonttori sijaitsee Saksassa. == Vanhastakaupungista Ruotsiin == Vuonna 2010 Playground Music ja Bonnier Amigo Music Group ostivat Edelin Suomen toiminnot Edel Records Finland Oy:n. Uudelleen nimettyyn yhtiöön Playground Music Bam Oy sulautui myös Oy Bonnier Amigo Music Finland Ab ja Playground Music Finland. Playground myi Edelin kotimaisen katalogin uudelle AXR Musicille.http://www.viihdeuutinen.net/playground-music-osti-edel-recordsin- suomen-toiminnot Helsingin Vanhankaupungin jakeluvarasto siirtyi Ruotsiin. Vuodesta 2010 alkaen jakeluvarastot ovat ENS Ab:ssa Boråsissa, kuten ovat myös usean muunkin suomalaisen kansainvälisen toimijan varastot. ==Edelillä olleita kotimaisia artisteja== * Kari Tapio * Paula Koivuniemi * Arja Koriseva * Jope Ruonansuu * Jean S. * Eija Kantola * Mikko Mäkeläinen * Humane * Matti Esko * Matti Nykänen * Sheidi * Anneli Mattila * Mikko Siltala * Raaka-Aine * The Scaramangas * Tony Halme ==Jakelua muun muassa== * Jari Sillanpää * Ti-Ti Nalle * Fröbelin Palikat * A. Aallon Rytmiorkesteri * Jukka Poika * Leanaliisa * Frederik * Peer Günt * Los Bastardos Finlandeses * HattiWatit == Katso myös == * Playground Music == Lähteet == == Aiheesta muualla == * Kansainvälinen Edel Records Luokka:Suomalaiset musiikkikustantamot Luokka:Suomalaiset rockmusiikin levy-yhtiöt
Bette Midler

Bette Midler (s. 1. joulukuuta 1945 Honolulu, Havaiji, Yhdysvallat) on yhdysvaltalainen laulaja, näyttelijä ja komedienne. Hän opiskeli Havaijin yliopistossa pääaineenaan teatteri, mutta aloitti laulu-uransa New Yorkissa. Siellä hän ystävystyi Barry Manilow'n kanssa, joka tuotti hänen ensimmäisen albuminsa The Divine Miss M. Midler esiintyi Viulunsoittaja katolla -musikaalissa, ja vuonna 1974 hän sai Tony-palkinnon työstään Broadwaylla. Vuonna 1979 hän näytteli elokuvassa The Rose, josta hän parhaan naispääosan Oscar-ehdokkuuden. Hän on näytellyt myös suosituissa komedioissa muun muassa Pirullisia ihmisiä, Posketonta porukkaa ja Tuplabisnes. Hän voitti neljä Grammy-palkintoa, mm. yhden parhaana uutena artistina (1973) ja vuoden levystä (1989). Vuonna 1993 Midler voitti myös Emmy-palkinnon esiintymisestään The Tonight Show -ohjelmassa. Midler on mezzosopraano, ja hänen äänialansa on kolme oktaavia. Midler on naimisissa Martin von Haselbergin kanssa. Heillä on yksi tytär (s. 1986). == Filmografia == === Elokuvat === *Havaiji (1966) *Scarecrow in a Garden of Cucumbers (1972) (ääni) *Jumalainen Mr. J (1974) *The Rose (1979) *Divine Madness! (1980) *Rahan ja rakkauden pelit (1982) *Beverly Hillsin pummi (1986) *Pirullisia ihmisiä (1986) *The Lottery (1987) *Posketonta porukkaa (1987) *Tuplabisnes (1988) *Oliver ja kumppanit (1988) (ääni) *Ikuiset ystävät (1988) *Stella (1990) *Kohtauksia tavaratalossa (1991) *Eilen, tänään, ikuisesti (1991) *Hokkus Pokkus (1993) *A Century of Cinema (1994) (dokumentti) *Get Shorty – hyvä pätkä (1995) (cameorooli) *Hylättyjen vaimojen kerho (1996) *Tuo vanha, tuttu tunne (1997) *Get Bruce (1999) (dokumentti) *Fantasia 2000 (1999) *Kuka hukutti Monan? (2000) *Isn’t She Great (2000) *Mitä nainen haluaa (2000) *Stepfordin naiset (2004) *In the Pink (2007) *Naiset (2008) *Kissat ja koirat: Katti Katalan kosto (2010) (ääni) *Parental Guidance (2012) *The Addams Family (2019) *The Addams Family 2 (2021) *Hocus Pocus 2 (2022) == Diskografia == === Studioalbumit === * * * * * * * * * * * * * * == Lähteet == == Aiheesta muualla == * Viralliset kotisivut * Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Yhdysvaltalaiset koomikot Luokka:Hollywood Walk of Fame Luokka:Grammy- palkinnon saajat Luokka:Primetime Emmy -palkinnon saajat Luokka:Tony-palkinnon saajat Luokka:Golden Globe -palkinnon saajat Luokka:Vuonna 1945 syntyneet Luokka:Elävät henkilöt
Cameo

Cameo tarkoittaa ainakin seuraavia asioita: *cameorooli, jonkun esimerkiksi julkisuuden henkilön näyttäytyminen ohimenevässä roolissa elokuvassa tai muussa teoksessa *Cameo, yhdysvaltalainen 1970-luvulla aloittanut R&B-yhtye; *Cameo, suomalainen 1970-luvun duoyhtye *kamee (), kaiverrettu reliefi, jota käytetään yleensä rintakoruna.
Cocktailkutsuilmiö

Cocktailkutsuilmiöllä (cocktail party effect) tarkoitetaan ihmisen kykyä erottaa yksittäisen ihmisen puhe monen yhtäaikaisen puhujan ja taustahälyn seasta. Vaikka henkilön ympärillä olisi useita puhujia, hän voi keskittyä kuuntelemaan yhtä puhujaa ja unohtaa muut puhujat. == Katso myös == * Mentaalinen sanakirja Luokka:Kuuloaisti Luokka:Kognitiotiede
Cocktail party -puhe

Cocktail party -puheeksi kutsutaan henkisesti jälkeenjääneiden ihmisten runsasta puhetta, joka jää kuitenkin sisällöllisesti köyhäksi. Nimitystä pidetään usein loukkaavana. Monissa tapauksissa vammautuneet rakastavat sanoja ja puhumista ihmisten kanssa, mutta puhe on epäloogista ajatusten yhteenliittämistä. Tämä on yleistä esimerkiksi Williamsin syndroomassa. == Lähteet == Luokka:Oireet Luokka:Kehitysvammaisuus
Kärkkäri

Kärkkäri on oululaisen Kotivaran valmistama grillimakkara. Se on yksi Kotivaran tunnetuimmista tuotteista ja sitä on valmistettu vuodesta 1956 lähtien. Sitä pidetään myös oululaisena perinneruokana. Kärkkäri valmistetaan siten, että sian- tai lampaansuoli täytetään makkara-aineella, joka koostuu ohraryyneistä, naudanlihasta ja mausteista. Sen jälkeen makkarat keitetään ja savustetaan kypsiksi. Lopuksi ne jäähdytetään, leikataan erilleen ja pakataan tyhjiöpakkauksiin. Perinteiseksi Kärkkärin valmistustavaksi on mainittu paistaa makkara runsaassa öljyssä paistinpannulla. Perinteisesti se nautitaan sinapin sekä hakatun sipulin kera. == Historia == Kärkkärin suunnittelun panivat alulle oululaiset grilliyrittäjät, jotka toivoivat Kotivaran kehittävän makkaran, joka olisi hyvää myös paistettuna. Alkuaikoina Kärkkäriä myytiin vain oululaisilla grillikioskeilla yöaikaan. Silloin makkarasta käytettiin myös lempinimeä Aamiaismakkara. Kauppojen tuotevalikoimien monipuolistuessa ajan myötä alkoi Kärkkärin suosio hiipua. 1990-luvulla katsottiin sen tulleen elinkaarensa päähän. 2000-luvun alkupuoliskolla Kotivara ilmoitti liha-alan kiristyneen kilpailun takia vähentävänsä keittomakkaroiden tuotevalikoimaa, joihin myös Kärkkäri kuuluisi. Kärkkärin valmistamisen lopettaminen aiheutti suurta keskustelua. Muun muassa oululainen Pro Kärkkäri -ryhmä järjesti vuonna 2003 kampanjan, jolla keräsi kansalaisilta adressiin nimiä, että Kärkkärin valmistusta ei lopetettaisi. Adressiin tuli liki 3 000 nimeä, joka luovutettiin Kotivaran johdolle. Adressin myötä Kotivara tiedotti myöhemmin jatkavansa Kärkkärin valmistusta. Yrityksen silloinen toimitusjohtaja Jorma Orvola totesi jälkeenpäin, että tuotteen lopetus olisi ”merkinnyt arvaamatonta imagotappiota ja aiheuttanut myös kaupallista tappiota.” == Lähteet == Luokka:Makkarat Luokka:Suomalaiset elintarvikealan tuotemerkit Luokka:Oulun kulttuuri Luokka:Suomalainen keittiö Luokka:Grilliruoka
Fragile Hollow

Fragile Hollow on suomalainen rockyhtye, joka perustettiin vuonna 1997 nimellä Prophet. Saatuaan levytyssopimuksen Avantgarde Musicilta yhtye vaihtoi nimensä Fragile Hollow’ksi vuonna 2001, jotta ei olisi sekaantunut samannimiseen yhdysvaltalaisyhtyeeseen. Esikoisalbumi Effete Mind julkaistiin 2003. Kesällä 2016 yhtye julkaisi toisen kokopitkän albuminsa Entityn. ==Jäsenet== *Aleksi Ahokas – laulu, basso ja kitara *Sami Koikkalainen – kitara *Harri Petjakko – kitara *Tea Dickman – koskettimet ja taustalaulu *Olli Wall – rummut == Lähteet == == Aiheesta muualla == * Yhtyeen verkkosivut * * Fragile Hollow Discogs-sivustolla Luokka:Suomalaiset rockyhtyeet
Bartitsu

Bartitsu on taistelulaji, jota kehitettiin Englannissa 1890-luvulla ja 1900-luvun alkupuolella. Edward William Barton-Wright, englantilainen rautatieinsinööri joka oli asunut ja työskennellyt Japanissa, palasi englantiin 1898 ja ilmoitti kehittämästään uudesta itsepuolustuslajista. Hän väitti tämän lajin yhdistävän kaikkien taistelulajien parhaat elementit ja kutsui lajiaan Bartitsuksi. Suurimmaksi osaksi Bartitsu yhdisteli "vanhan koulukunnan" jujutsua, nyrkkeilyä, painia, ranskalaista savatea ja sveitsiläisen Pierre Vignyn kehittämää lyhyellä kepillä taistelua. Barton- Wright oli aikaansa edellä yhdistäessään itämaisia lajeja länsimaisiin lajeihin. Bruce Lee teki Jeet Kune Do:n tapauksessa saman 70 vuotta myöhemmin. Laji ei ottanut kuitenkaan tuulta alleen ja muut lajit veivät siltä nopeasti kannatusta. Laji olisi saattanut jäädä kokonaan historiaan, ellei Arthur Conan Doyle olisi maininnut Sherlock Holmes -tarinassaan The Adventure of the Empty House (1903) Holmesin paenneen Professori Moriartyn kynsistä käyttäen "Baritsua, japanilaista painia". Doyle kirjoitti nimen väärin ja aiheutti sillä paljon päänvaivaa Holmes-tutkijoille. Luokka:Taistelulajit
Puhallusputki

Puhallusputki on ontto putki, jota käytetään kevyiden ammusten laukaisuun puhalluksen voimalla. Puhallusputkia on käytetty aseina monissa kulttuureissa, yleisimpänä esimerkkinä Etelä-Amerikan intiaanit, jotka metsästävät kastamalla ammuksena käytettävän pienen nuolen kurare-myrkkyyn. Lisäksi käytetään nuolimyrkkysammakoiden erittämää myrkkyä. Kurarealkaloidit lamauttavat saaliseläimen lihaksiston, jolloin tämä käytännössä tukehtuu hengityselinten lamaantuessa. Kurarealkaloidit jäävät saaliseläimen lihaksistoon, mutta eläin on silti syömäkelpoinen. Tämä johtuu siitä että kyseiset myrkyt eivät imeydy ihmisen ruuansulatusjärjestelmän kautta elimistöön, vaan ne poistuvat elimistöstä ulosteen mukana. Puhallusputki (sarbacane) on tunnettu myös keskiajan Euroopassa. Sitä on käytetty lintujen metsästämiseen. Puhallusputken käyttö pyyntivälineenä on kielletty Suomen metsästyslaissa. == Lähteet == Luokka:Lähitaisteluaseet
Raisi

Raisi (, ) on kunta Tromssan läänissä Pohjois-Norjassa. Kunnan keskustaajamana on Hansinkenttä eli Storslett, toinen taajama on Rässikäinen eli Sørkjosen. Kunnan maapinta-ala on 3 335 km² ja asukkaita oli vuoden 2023 alussa 4 772. Kunnan asukkaista merkittävä osa on etniseltä alkuperältään kveenejä tai suomalaisperäisiä. Raisia halkoo Raisinvankan laakso, jossa virtaa Raisinjoki (, ). Laakson synkkiä metsiä ympäröivät korkeat vuoret ja ylänköalue. E6-eurooppatie kulkee kunnan läpi ja lentoasema sijaitsee Rässikäisessä. Raisin kunta rajautuu koillisessa Naavuonon kuntaan, kaakossa Finnmarkin läänin Koutokeinoon, etelässä Suomen Enontekiöön, lännessä Kaivuonon kuntaan, sekä luoteessa Yykeänvuonoon ja Jäämereen. Pieni osa kunnasta sijaitsee Uløyan saaren eteläosassa kunnan luoteiskulmassa, jossa kunta rajoittuu pohjoisessa Kieruan kuntaan, joka sijaitsee Raisin kunnan luoteispuolella saaristossa. == Historia == Pääosa asukkaista on peräisin 1700–1800-luvuilta, jolloin alueelle muutti väestöä Suomesta. Nykyään vain harvat osaavat suomea, mutta hiljattain ruijansuomea eli kveeniä on alettu opettaa myös nuoremmille. == Kyliä ja paikkoja == Hansinkenttä (Storslett), Kauppi (Hallen), Kellari (Kjelderen), Keväsija (Leirbugt), Kuivakoski (Tørfossnes), Lahti (Storvik), Leppiouta (Olderskogen), Lumijänkkä (Snemyren), Matinkenttä (Hysingjorden), Mustaniva (Svartfoss), Nurmi (Kraknes), Paali (Veibakken), Paskapudas (Baskabut), Piltto (Bilto), Riekki (Anebakelv), Roijalus (Røyelelva), Ryssäpahta (Nordkjosen), Rässikäinen (Sørkjosen), Sappi (Sappen), Sokkuvuono (Bakkeby), Varppi (Vinnelys). == Media == Paikallislehti Framtid i Nord ilmestyy kahdesti viikossa. == Kuvia == Nordreisa kirke 2 cropped.JPG|Raisin kirkko Reisadalen lokking downstream.JPG|Maisemaa Reisan kansallispuistossa == Tunnettuja henkilöitä == * Ian Haugland (s. 1964), Europen rumpali, syntyi Storslettissä == Lähteet == ==Aiheesta muualla== *
Etelä-Varanki

Etelä-Varanki (, ) on kunta Finnmarkin läänissä Pohjois-Norjassa. Kunta käsittää itäisimmät osat Norjaa ja rajoittuu luoteessa Uuniemeen, pohjoisessa Varanginvuonoon, idässä Venäjän Petsamoon ja lännessä Suomen Inariin. Asukkaista osa on kveenejä tai muita suomalaisperäisiä. Vuoden 2024 alussa kunnassa oli 10 063 asukasta. ==Kyliä ja paikkoja== Bjørnevatn, Hakoköngäs (Skogfoss), Kirkkoniemi (Kirkenes), Kiviö (Kjø), Männikkökoski (Skogfoss), Näätämö (Neiden), Pitkävuono (Langfjorden), Praashamina (Brashamn), Pykeija (Bugøynes), Rautavuono (Jarfjorden), Reisivuono (Bugøyfjord), Ristivuono (Korsfjorden), Saalamo (Skogerøya), Taalmain saari (Kjelmøya), Utsavuono (Bøkfjorden), Uutuanvuono (Munkfjorden), Vuoremijoki (Grense Jakobselv) == Urheilu == Hiihdon moninkertainen olympiavoittaja ja maailmanmestari Vegard Ulvang on kotoisin Kirkkoniemen kylästä. == Media == Paikallislehti Sør- Varanger Avis ilmestyy kahdesti viikossa. == Kuvia == Kirkenes church 2016 2.jpg|Kirkkoniemen kirkko Neiden kirke 01.jpg|Neidenin kirkko Svanvik kirke2.jpg|Svanvikin kirkko == Tunnettuja henkilöitä == * Osvald Harjo (1910–1993), vastarintamies * Christina Henriksen (s. 1983), saamelaispoliitikko * Marie Sneve Martinussen (s. 1985), poliitikko * Bendik Rugaas (s. 1942), poliitikko ja kirjastonhoitaja * John Savio (1902–1938), kuvataiteilija == Lähteet == == Aiheesta muualla == *
Liivijengi

Liivijengi, toisinaan myös prosenttijengi tai yksinkertaisesti (rikollinen) moottoripyöräjengi, on järjestäytyneen rikollisuuden tunnusmerkkejä täyttävä yhteisö, joka samalla toimii myös moottoripyöräkerhona. Tällaista toimintaa harjoittavat esimerkiksi Helvetin enkelit, Outlaws, Bandidos, Pagans, Mongols, Sons of Silence ja Vagos. Suomessa merkittäviä liivijengejä on muun muassa Helvetin enkelit ja Bandidos, kun Cannonball MC lakkautettiin oikeuden päätöksellä vuonna 2022. Liivijengit käyttävät tunnuksissaan usein salmiakkikuviossa olevaa 1%-merkintää. Se viittaa Yhdysvaltojen moottoripyöräilijöiden liiton lausuntoon, jonka mukaan "99 % kaikista moottoripyöräilijöistä on kunnollisia lakia kunnioittavia kansalaisia". Tämän vuoksi liivijengejä kutsutaankin toisinaan prosenttijengeiksi tai -kerhoiksi. Kaikki moottoripyöräkerhot eivät kuitenkaan ole järjestäytynyttä rikollisuutta. Tällaisissakin kerhoissa saattaa kuitenkin olla henkilöitä, joilla on rikollistaustaa tai ovat aktiivisia rikollisia. Interpolin tutkijoiden mukaan liivijengien pyörittämässä rikollisessa toiminnassa liikkuvat useiden miljardien dollarien rahavirrat. Tämä rikollinen toiminta koostuu yleensä huumekaupasta, prostituutiosta, kiristyksestä sekä monista väkivaltarikollisuuden muodoista. Eri liivijengien välillä voi olla reviirikiistoja ja jengisotia. ==Lähteet== == Kirjallisuutta == * * * ==Aiheesta muualla== *Ylen Elävä arkisto: Prosenttijengit – suomalainen mafia *Rikollisjengien määrä räjähtänyt Suomessa 2000-luvulla (2/2013) (yle.fi) Luokka:Järjestäytynyt rikollisuus Luokka:Seulonnan keskeiset artikkelit
Vammaisyleisurheilun Euroopan-mestaruuskilpailut 2005

Yleisurheilun vammaisten avoimet euroopanmestaruuskilpailut käytiin Espoossa 22\. - 27. elokuuta 2005. Niihin osallistui noin 700 liikunta- ja näkövammaista urheilijaa 46 eri maasta. Kilpailulajeja olivat: * ratalajit: 100m - 10 000m * viestit 4x100m ja 4x400m * moniottelut * kuula, kiekko, keihäs, club, pituus, korkeus ja kolmiloikka * maraton == Lähteet == ==Aiheesta muualla == * Yleisurheilun avoimet EM-kilpailut suomalaisjuhlaa Luokka:Vammaisurheilukilpailut Luokka:Yleisurheilun Euroopan- mestaruuskilpailut Luokka:Vuoden 2005 yleisurheilu Luokka:Espoon urheilutapahtumat
Typologia

Typologia tarkoittaa luokittelujärjestelmää, jonka mukaisesti jonkin tieteenalan ilmiöitä lajitellaan niiden ominaisuuksien perusteella tyypeiksi. == Eri tieteenalojen typologioita == Esimerkiksi seuraavilla tieteenaloilla on käytössä omia typologioitaan: * Antropologiassa on käytetty typologioita, joilla ihmiset luokitellaan rotuihin esimerkiksi ihonvärin, hiusten muodon tai ruumiinrakenteen perusteella. Sosiaaliantropologiassa on myös toisinaan pyritty luomaan yhteiskuntatypologioita sosiaalisten instituutioiden perusteella. * Arkeologiassa esineitä voidaan luokitella eri tyypeiksi esimerkiksi niiden valmistustavan, muodon tai koristelun perusteella. Typologiaa voidaan arkeologiassa käyttää myös arkeologisoituneen jäännöksen, ekofaktin tai artefaktin absoluuttisen tai suhteellisen iän selvittämiseksi. * Lingvistiikassa kieliä voidaan luokitella eri tyypeiksi niiden ominaisuuksien perusteella riippumatta kielen alkuperästä. Katso lingvistinen typologia ja morfologinen typologia. * Psykologiassa Carl Gustav Jung kehitti arkkityyppeihin perustuvan typologian. Myers-Briggsin testillä puolestaan voidaan luokitella ihmisiä persoonallisuustyyppeihin. * Max Weberin sosiologisessa typologiassa ideaalityypin tarkoitus on tuoda ilmiöjoukon keskeiset piirteet esille huolimatta kohteiden välisistä mahdollisista pienemmistä eroista. * Kristillisessä teologiassa typologia tarkoittaa oppia, jonka mukaan Vanhan testamentin henkilöt ja tapahtumat enteilevät Jeesuksen elämää ja sovitustyötä. Esimerkiksi jokainen juutalainen pääsiäislammas oli esikuva Jeesuksen uhrikuolemasta ristillä. * Asemakaavan kehittämisessä voidaan typologiaa käyttää apuna tehtäessä ratkaisuja alueiden tavoitteellisesta mittakaavasta, suunnittelun apuvälineenä taajamaosayleiskaavan ja tulevien asemakaavojen tai asemakaavamuutosten laadinnassa. == Lähteet == == Aiheesta muualla == * Hämeen-Anttila, Jaakko Uskonnon kehittyminen historiallisena aikana Lähi-idässä Luokka:Luokittelujärjestelmät
Topologia

Käsite topologia tarkoittaa tai esiintyy termeissä: *Matematiikan osa-aluetta *Sähkömoottorien yhteydessä *Tietoverkoissa ja niiden reitityksissä ==Katso myös== *Topografia *Ortotopologia Luokka:Seulonnan keskeiset artikkelit
Kuortaneen kirkonkylä

Kuortaneen kirkonkylä sijaitsee keskellä Kuortaneen kuntaa. Kylänä se rajautuu etelässä Mäyryn kylään, idässä Leppälänkylään, pohjoisessa Ruonan kylään ja lännessä Kuortaneenjärveen. Kirkonkylän palvelut ja vanhempi asutuskanta sijaitsevat kantatie 66:n ja Kuortaneenjärven välissä. Kantatie 66:n itäpuolelle on viimeisen 20 vuoden aikana muodostunut uudempi Kortesmäen asuntoalue, jossa valtaosa kyläläisistä nykyisin asuu. Muita asuinalueita kylän alueella ovat muiden muassa Rasinperä, Haapamäki ja Myllymäki. Kuortane on ehkä parhaiten tunnettu kansallisesti ja kansainvälisesti urheiluun ja liikuntaan liittyvistä paikoista ja tapahtumista. Näitä paikkoja edustavat kansainvälisestikin tunnettu Kuortaneen urheiluopisto sekä kansallisella tasolla Kuortaneen urheilulukio. Urheilutapahtumista parhaiten tunnetaan Kuortaneen juhannuskisat, jotka kuuluivat Eliittikisat-sarjaan. Kuortaneen urheiluopisto sijaitsee Kuortaneen kirkonkylän pohjoisosassa Kuortaneenjärven itärannalla Aholankankaan maastossa. Kuortaneen liikuntalukion tilat sijaitsevat urheiluopiston välittömässä läheisyydessä yleisurheilukentän tuntumassa. Tunnetuimmat Kuortaneella syntyneet henkilöt ovat Alvar Aalto ja Heikki Klemetti. Luokka:Kuortaneen kylät Luokka:Suomen kirkonkylät Luokka:Suomen kuntakeskukset Luokka:Etelä-Pohjanmaan maakunnan taajamat
Salmi (Kuortane)

Salmi on kylä Etelä-Pohjanmaan maakunnassa, Länsi-Suomen läänissä, Kuortaneen kunnan Kuortaneenjärven pohjoisrannalla. Kylältä kuntakeskukseen on matkaa noin 10 kilometriä. Asuttuja talouksia oli vuonna 2005 vähän alle 100 kappaletta. Salmen piiskoomänty on historiallinen nähtävyys ja entisaikojen rankaisupaikka. Kylällä on Suomen sodan aikainen taistelupaikka, Patterinmäki. ==Aiheesta muualla== * Salmen kylän Internet-sivut Luokka:Kuortaneen kylät
Rauha-Maria Mertjärvi

Rauha-Maria Mertjärvi (23. joulukuuta 1939 Kemi – 8. maaliskuuta 2015 JärvenpääKuolinilmoitus Helsingin Sanomat 29.3.2015 s. C26) oli suomalainen poliitikko ja Vihreän liiton kansanedustaja 1998–2003. Mertjärvi oli eduskunnan ympäristö- ja tulevaisuusvaliokunnan jäsen ja paneutui etenkin koulutuspoliittisiin ja perustoimeentuloa koskeviin kysymyksiin.Haastattelu Vihreä Lanka -lehdessä Koulutukseltaan hän oli filosofian maisteri. Hän toimi historian ja psykologian opettajana lukiossa. Hän toimi pitkään Järvenpään kunnallispolitiikassa ja oli vuoden 1992 kunnallisvaalien ääniharava.Historia Järvenpää Plus Hänen Järvenpään kaupunginvaltuutetun uransa alkoi vuonna 1988 puolepoliittisesti sitoutumattoman kansanliikkeen Järvenpää 2000 -ryhmässä (sittemmin Järvenpää 2000+ ja nykyinen Järvenpää Plus). Valtuustoura jatkui vuoteen 2008 asti. Samana vuonna hänet kutsuttiin Järvenpää Plussan ensimmäiseksi kunniajäseneksi. == Lähteet == == Aiheesta muualla == * Rauha- Maria Mertjärven muistokirjoitus Helsingin Sanomissa Luokka:Kansanedustajat Luokka:Vihreän liiton poliitikot Luokka:Järvenpään kaupunginvaltuutetut Luokka:Uudenmaan vaalipiiri Luokka:Suomalaiset opettajat Luokka:Vuonna 1939 syntyneet Luokka:Vuonna 2015 kuolleet
Tuija Maaret Pykäläinen

Tuija Maaret Sinikka Pykäläinen (s. 28. elokuuta 1955 Jyväskylä) on suomalainen poliitikko ja Vihreän liiton kansanedustaja vuosina 1991–1999. Eduskuntaan Pykäläinen nousi Lappeenrannasta kaikkien aikojen pienimmällä kansanedustajan paikkaan riittäneellä äänimäärällä. Pykäläisen jälkeen Kymen vaalipiiristä ei ole ollut omaa vihreää kansanedustajaa. Pykäläinen oli myös Lappeenrannan kaupunginvaltuutettu ja kaupunginhallituksen jäsen. Hänet muistetaan paikallisesti vihreistä teeilloista ja radikaaleista tempauksistaan. Pykäläinen puhui tasa-arvon, feminismin ja ihmisoikeuksien puolesta niin paikallisesti kuin kansanedustajan tehtävissäänkin. Pykäläinen oli Vihreän eduskuntaryhmän varapuheenjohtaja vuosina 1991–1993 ja 1995–1996. Koulutukseltaan hän on erityisopettaja ja lastentarhanopettaja. Kansanedustajana hän oli muun muassa tekemässä aloitetta maamiinojen kieltämiseksi.Kiljunen ym.: Lakialoite laiksi maamiinojen valmistuksen, myynnin ja käytön kieltämisestä Eduskunta Kansanedustajakauden jälkeen Pykäläinen on ollut YK:n ja EU:n vaalitarkkailijana Afrikassa. == Kritiikkiä == Pykäläinen on kansanedustajakautensa jälkeen noussut otsikoihin nostamalla yhtäjaksoisesti 20 vuotta kansanedustajien sopeutumiseläkettä huolimatta siitä, että hän on palannut erityisopettajaksi.Taloussanomat 22.7.2019 == Lähteet == Luokka:Kansanedustajat Luokka:Vihreän liiton poliitikot Luokka:Lappeenrannan kaupunginvaltuutetut Luokka:Kymen vaalipiiri Luokka:Suomalaiset opettajat Luokka:Vuonna 1955 syntyneet Luokka:Elävät henkilöt
Luettelo yleisurheilulajeista

Tämä on luettelo yleisurheilun lajeista. ==Arvokisojen ohjelmassa nykyisin olevat lajit== ===Juoksu- ja kävelylajit=== *100 metrin juoksu *200 metrin juoksu *400 metrin juoksu *800 metrin juoksu *1 500 metrin juoksu *5 000 metrin juoksu *10 000 metrin juoksu *4 × 100 metrin viestijuoksu *4 × 400 metrin viestijuoksu *110 metrin ja 100 metrin aitajuoksu *400 metrin aitajuoksu *3 000 metrin estejuoksu *Maraton *20 kilometrin ja 35 kilometrin kävely ===Hyppylajit=== *Korkeushyppy *Seiväshyppy *Pituushyppy *Kolmiloikka ===Heittolajit=== *Kuulantyöntö *Kiekonheitto *Moukarinheitto *Keihäänheitto ===Moniottelut=== *Kymmenottelu *Seitsenottelu ==Aiemmin olympialaisten ohjelmassa olleet lajit== ===Miehet=== * 60 metrin juoksu * 200 metrin aitajuoksu * 4000 metrin estejuoksu * Viiden mailin juoksu * Joukkuejuoksut (eri matkoja) * Maastojuoksu * Kahden käden kuulantyöntö (yhteistulos) * Kahden käden keihäänheitto (yhteistulos) * Vapaan tyylin keihäänheitto * Kahden käden kiekonheitto (yhteistulos) * Kiventyöntö * Antiikkinen kiekonheitto * Painonheitto * Vauhditon pituushyppy * Vauhditon korkeushyppy * Vauhditon kolmiloikka * 1500 metrin kävely * 3000 metrin kävely * 3500 metrin kävely * 10 000 metrin kävely * 10 mailin kävely * 50 kilometrin kävely * Kolmiottelu * Viisiottelu * Köydenveto ===Naiset=== * 80 metrin aitajuoksu * 3 000 metrin juoksu * 10 kilometrin kävely * Viisiottelu ==Muita lajeja== *1 000 metrin juoksu *mailin juoksu *ruotsalaisviesti *puolimaraton ==Lähteet== Lajit
Kuortaneenjärvi

Kuortaneenjärvi sijaitsee Kuortaneen kunnassa ja on Etelä-Pohjanmaan suurimpia järviä. Kuortaneenjärven läpi virtaa Lapuanjoki ja järveen laskee vetensä myös Kaarankajoki. Järven pisin selkä on noin 18 kilometriä pitkä ja noin 5 kilometriä leveä. Kuortaneenjärven itärannalla sijaitsee maakunnassa "Etelä- Pohjanmaan Rivierana" tunnettu laaja uimapaikka kauniine hiekkarantoineen. Kuortaneenjärven rannoille on rakennettu runsaasti kesämökkejä ja järven itärannalla sijaitsee mm. Kuortaneen urheiluopisto. Kuortaneenjärvessä on yksi saari, Honkisaari. Kuortaneenjärvi on vuosikymmenten saatossa rehevöitynyt tuntuvasti. Rehevöityminen on havaittavissa mm. kalakantojen ja kasvillisuuden muutoksina sekä sinileväkukintoina. Järven rehevöitymiskehityksen vuoksi vuosituhannen vaihteessa käynnistettiin Kuortaneenjärven kunnostushankkeet, jotka ovat vaikuttaneet järven tilaan myönteisesti monella tapaa. Toimintaa arvokkaan järven hyväksi tarvitaan edelleen. Keväällä 2006 julkaistiin Kuortaneenjärveä ja sen ympäristöä käsittelevä kirja.Kuortaneenjärvi – Lapuanjoen helmi". 2018 järveen pääsi 1400 kuutiota jätevettä, minkä arvellaan aiheuttaneen noro- ja adonovirusongelman, jonka johdosta uimarantoja on suljettu.Kuortaneenjärven virustilanne paheni – Jo kolme rantaa uintikiellossa Yle, 2018 Kuortaneenjärven valuma-alue on Kuortaneen, Alavuden, Lehtimäen ja Töysän alueilta yhteensä noin 1 266 neliökilometriä ja sen syvin kohta on 16 metriä. Kuortaneenjärvi on ollut 5000-4000 vuotta sitten kapea Litorinameren lahti. == Lähteet == == Aiheesta muualla == * Kuortaneenjärvi – Lapuanjoen helmi" Luokka:Kuortaneen järvet Luokka:Lapuanjoen vesistö
Pyrimidiini

Pyrimidiini on aromaattinen heterosyklinen orgaaninen yhdiste, jonka kemiallinen kaava on C4H4N2. Pyrimidiinin emäsjohdokset (pyrimidiiniemäkset) ovat rakenneosana nukleosideissa, nukleotideissa ja nukleiinihapoissa. Pyrimidiinistä käytetään myös nimeä 1,3-diatsiini. Pyrimidiinin moolimassa on 80,09 g/mol, sulamispiste 20–22 °C, kiehumispiste 123–124 °C, suhteellinen tiheys 1,016 g/cm3 (vesi = 1,0 g/cm3), leimahduspiste 31 °C, taitekerroin 1,501–1,504 ja CAS-numero 289-95-2. Pyrimidiini liukenee veteen. Nukleiinihapoissa pyrimidiinejä on kolmea tyyppiä: sytosiini (C), tymiini (T) ja urasiili (U). Urasiili esiintyy vain RNA:ssa ja tymiini vain DNA:ssa. Sytosiinia on sekä DNA:ssa että RNA.ssa. DNA:n kaksoiskierre syntyy pyrimidiiniemästen liittyessä vetysidoksin puriiniemäksiin. Sytosiini liittyy vetysidoksella guaniiniin, tymiini ja urasiili taas adeniiniin. Emäkset ovat kiinnittyneet DNA:n tai RNA:n sokeriosan ykköshiileen N-glykosidisidoksella. Tiamiini (B1-vitamiini) on pyrimidiinijohdos. == Pyrimidiinien biosynteesistä == Pyrimidiinin soluissa tapahtuva biosynteesi, niin kuin puriinien biosynteesi, vaatii PPriboosiP:tä, glutamiinia, hiilidioksidia ja aspartaattia sekä tetrahydrofolaatin johdannaisia. CPT ja TMP, jotka sisältävät sytosiinia ja tymiiniä, tuotetaan soluissa yhdeksän askeleen reaktioketjussa, joka haarautuu UDP:n kohdalla. Alkukohta on ATP, glutamiini ja hiilidioksidi (CO2). Entsyymi tuottaa niistä CAP:ta ja asparagiinihappoa. Näistä edelleen CAA:ta, DHOA:aa, OA:ta, OMP:ta, UMP:ta ja UTP:ta. Dihydro-oroottihapon DHOA:n muuttaminen oroottihapoksi OA:ksi vaatii entsyymin lisäksi NAD+:aa. OA:n muunto OMP:ksi vaatii PP-Riboosi-P:tä. UMP muutetaan edelleen UTP:ksi ja entsyymin, ATP:n ja glutamiinin avulla CTP:ksi. Toinen haara tuottaa entsyymin avulla UMP:stä dUDP:tä. dUMp:tä ja lopulta N5,N10-metyleeni-H4-folaatin kautta H2-folaattia ja TMP:tä. Reaktioketjut tarvitsevat yhdeksää entsyymiä.Harper's Biochemistry, 16. edition, 1981, ISBN 0-87041-036-9, s. 340–341, mm. kuva 26-15 sivulla 341 == Lähteet == == Aiheesta muualla == *PubChem: Pyrimidine *Kyoto Encyclopedia of Genes and Genomes (KEGG): Pyrimidine *ChemBlink: Pyrimidine *
Puriini

Puriini on typpipitoinen orgaaninen emäs, jolla on pyrimidiini- ja imidatsolirenkaan muodostama kaksoisrengasrakenne. Se on adeniinin ja guaniinin rakenneosa. Nukleiinihapoissa puriineja on kahta tyyppiä: adeniini (A) ja guaniini (G). DNA:n kaksoiskierre muodostuu puriinien pariutuessa vetysidoksin pyrimidiinien kanssa. Adeniini pariutuu tymiinin tai urasiilin kanssa ja guaniini pariutuu sytosiinin kanssa. Emäkset ovat kiinnittyneinä DNA:n tai RNA:n sokeriosan ykköshiileen. On myös muita puriinirakenteisia emäksiä, jotka eivät ole osana nukleiinihappoja. Tällainen on esimerkiksi kofeiini. Tiedosto:Adenine.svg|Adeniini Tiedosto:Guanin.svg|Guaniini == Puriinien biosynteesistä == Puriinirengas tuotetaan elävissä soluissa aspartaatista, glutamiinista, glysiinistä, N-10-formyylitetrahydrofolaatista ja N-5,N-10-metyylitetrahydrofolaatista.Harper's Biochemistry, 18. edition, 1981, ISBN 0-87041-036-9, s. 133, Figure 26–2. Puriinien biosynteesissä tarvitaan myös lukuisia entsyymejä ja muita molekyylejä. Tarkemmin puriineja tuotetaan soluissa reaktioketjussa, jossa on 12 vaihetta alun riboosiyhdiste ja lopun puriinin sisältävä IMP mukaan lukien. Reaktioketju tarvitsee muun muassa alfa-D-riboosi-5P:tä (riboosi, jossa viiden fosforihapon ketju), adenosiinitrifosfaattia eli ATP:tä, glutamiinia, glysiiniä, N-5,N-10-metyyli-H4-folaattia, hiilidioksidia, aspartaattia ja N-10-formyyli-H4-folaattia. Reaktioita katalysoi ainakin viisi entsyymiä ja biotiini sekä ATP ja magnesiumioni Mg2+.harper16, s. 334, Figure 26–3 Syntynyt inosiini-monofosfaatti IMP muutetaan edelleen adenyylisucconaatiksi AMPS ja adenosiinimonofosfaatiksi eli AMP:ksi. Toiset reaktiot tuottavat IMP:stä ksantosiinimonofosfaatin XMP kautta guanosiinimonofosfaattia GMP:tä.harper16, s. 335, figure 26-4 IMP:n muuttaminen AMPS:ksi vaatii entsyymin (adenylosukkinaattisyntaasin), glysiiniä, GTP:tä ja Mg2+:aa. AMPS:n muuttaminen AMP:ksi vaatii adenylosukkinaatti-entsyymin. Toinen haara, IMP:n muutto XMP:ksi vaatii NAD+:n, vettä H2O ja IMP-dehydrogeneraasi-entsyymin. XMP:n muutto GMP:ksi vaatii glutamiinia, ATP:tä ja GMP-syntetaasia.harper16, s. 335, Figure 26-4 == Lähteet == == Aiheesta muualla == *PubChem: Purine *Human Metabolome Database: Purine *KEGG: Purine *ChemBlink: Purine * Luokka:Seulonnan keskeiset artikkelit
Haamuvalo

Haamuvalo tarkoittaa väitettyä maanpäällistä tai taivaalla näkyvää valoilmiötä, jolle ei nykyisin tunneta kattavaa tieteellistä selitystä. Useita maanpinnalla tai sen lähellä näkyviä haamuvaloja kutsutaan kansanperinteessä esimerkiksi virvatuliksi, mutta tunnetaan myös korkeammalla esiintyviä valoja, kuten maavalot tai maanjäristysvalot. Haamuvalot ovat innoittaneet monenlaisia uskomuksia. Maan lähellä nähtyjen haamuvalojen kuvitellaan olevan aaveita tai aaveiden tai muiden olentojen kantamia lyhtyjä. Taivaalla nähtyjä valoilmiöitä on saatettu pitää vaikkapa lohikäärmeinä. Nykyisin taivaalla nähtyjä tunnistamattomia valoja saatetaan pitää maapallon ulkopuolisen elämän aluksina. Luokka:Geotieteet ja näennäistiede Luokka:Mytologia Luokka:Valoilmiöt